Public procurement notice: Voluntary Ex Ante Transparency Notice
Published: 2016-02-27
Buyer: Härkätien sosiaali- ja terveyspalvelut
Country: FI
Region: Varsinais-Suomi
Contract type: Services
Procedure: Negotiated without a prior call for competition
CPV classification: 48000000 | 48180000 | 72000000 | 72253200: Computer systems support services
Estimated value: 246000 EUR
Award criteria: Lowest price

Technical requirements: Hankinnan kohteena on terveys- ja sairaanhoitopalveluissa käytettävän Effica-potilaskertomusjärjestelmään liittyvät päivitykset sekä aiempien sovellusten korvaaminen uusilla ohjelmistoilla. Hankintaan sisältyvät seuraavat sovellukset ja päivitykset: vuosijulkaisu 2015, Lääkitys, aiemman Effica Suunterveydenhuollon järjestelmän korvaava Lifecare Suunterveydenhuollon ohjelmisto, Kuvantamisohjelmiston päivitys, lainsäädännön edellyttämät eReseptin muutokset sekä perusterveydenhuollossa käytettävä lääkärien, hammaslääkärien ja muiden vastaavien vastaanottajien työtuntien kertymien laskentaan käytettävä Tuntikertymä-sovellus.
Hankintaan sisältyy lisäksi sovellusten käyttöönotto, koulutus ja tuki. Tukipalveluista tehdään toistaiseksi voimassa oleva sopimus.
Hankintayksikkö laajentaa käytössään olevaa Effica-potilastietojärjestelmää järjestelmän uusilla osilla sekä päivittää jo nyt käytössä olevia Effica-potilastietojärjestelmän sovelluksia sovellusten uusilla versioilla. Hankintalain 27.1 §:n 2 kohdan mukaan hankintayksikkö voi valita suorahankinnan, jos teknisestä, taiteellisesta tai yksinoikeuden suojaamiseen liittyvästä syystä vain tietty toimittaja voi toteuttaa hankinnan. Lisäksi hankintalain 28 §:n mukaan hankintayksikkö voi tehdä suorahankinnan, kun alkuperäisen toimittajan kanssa tehtävä tavarahankinta on lisätilaus, jonka tarkoituksena on aikaisemman toimituksen tai laitteiston osittainen korvaaminen tai laajentaminen. Edellytyksenä on, että toimittajan vaihtaminen johtaisi teknisiltä ominaisuuksiltaan erilaisen materiaalin hankkimiseen, mikä aiheuttaisi yhteensopimattomuutta tai suhteettoman suuria teknisiä vaikeuksia käytössä ja kunnossapidossa. Tällaisten sopimusten ja uudistettavien sopimusten voimassaoloaika saa ainoastaan poikkeuksellisesti ylittää kolme vuotta.
Nyt tehtävässä hankinnassa on kysymys lisätilauksesta, jolla hankintayksikkö laajentaa sekä päivittää aiempaa hankintaa. Hankintayksikön nykyisin käytössä olevan potilaskertomusjärjestelmän on toimittanut hankintayksikölle Tieto Healthcare & Welfare Oy, joka myös vastaa tällä hetkellä järjestelmän tukipalveluista. Nyt tehtävien järjestelmän osien päivitysten sekä uusien hankittavien sovellusosien tulee toimia yhtenä kokonaisuutena hankintayksikön käytössä olevan Effica-potilaskertomusjärjestelmän kanssa.
Muiden toimittajien järjestelmien ja sovellusten yhdistäminen ei ole mahdollista siten, että potilaskertomusjärjestelmä ja sen eri osat voisivat toimia yhtenä kokonaisuutena ja siten, että tiedonsiirto eri osien välillä olisi mahdollista. Näin ollen muun toimittajan käyttö johtaisi järjestelmän osien yhteensopimattomuuteen ja estäisi järjestelmän käytön kokonaisuutena. Muilla markkinoilla toimivilla yrityksillä ei ole myöskään tarjota Effica-potilaskertomusjärjestelmän päivityksiä. Muun toimittajan käyttö johtaisi kokonaan uuden potilaskertomusjärjestelmän hankkimiseen. Edellä esitetyin perustein Tieto Healthcare & Welfare Oy on ainoa markkinoilla toimiva yritys, joka voi toteuttaa hankintayksikön käytössä olevan potilaskertomusjärjestelmän päivityksen. Lisäksi Tieto Healthcare & Welfare Oy on ainoa markkinoilla toimiva yritys, joka voi toteuttaa uusien sovellusten toimittamisen siten, että sovellukset toimivat yhtenä kokonaisuutena käytössä olevan potilaskertomuksen kanssa.
Hankinnassa, jossa hankintayksikkö on toimittanut julkaistavaksi suorahankintaa koskevan ilmoituksen Euroopan unionin virallisessa lehdessä, valitus markkinaoikeudelle on tehtävä 14 päivän kuluessa ilmoituksen julkaisemisesta.


Number of bids: 1